Page:Welsh Medieval Law.djvu/126

 poꝛthaỽꝛ yn oꝛ sỽydogyon dan y adnabot y myỽn pan ymynho: talet pedeır keínhaỽc kyfreıth yr sỽydaỽc. ac os pennadur uyd: talet yndeudyblyc. athn buhyn camlỽꝛỽ atal yr bꝛenhín. lleſtyr aeruyll ywıraỽt yr dꝛyſſaỽꝛ. Dıſteín argỽallofyeıt adygant eu gỽıraỽt y leſtyr ydꝛyſſaỽꝛ. pan rother gỽıraỽt yr ebeſtyl: y dꝛyſſaỽꝛ ae keıdỽ. Ef a sycha crỽyn ygỽarthec alather yny ge- gın. acheínhaỽc ageıff ynteu o pop croen pan ranher. Ef ageıff y tır yn ryd. a march bıtoſſeb ageıff ygan y bꝛenhín. Ran gỽꝛ ageıff o aryant ygỽeſtuaeu. ꝛyſſaỽꝛ yſtauell ageıff y tır yn ryd. a march bıtoſſeb ygan y bꝛenhín. agỽıraỽt gyfreıthaỽl ageıff. ae ran o aryant ygỽeſtuaeu. ỽaſtraỽt auỽyn ageıff kyfrỽyeu peunyd- yaỽl y bꝛenhín ae panel. ạẹ p̣ạṇẹl ae gapan glaỽ pan dırmyccer. ae hen pedoleu. ae heyrn pedolı. Y tır ageıff ynryd. ae va- rch pꝛeſſỽyl. Ef adỽc march y bꝛenhín y lety ac oe lety. Ef adyeıla march y bꝛenhín pan eſcynho aphan dıſcynho. Ran gỽꝛ ageıff oꝛ ebolyon gỽyllt adel o anreıth. edyc llys aeıſted yn eıl neſſaf yr pente-